《午日对雨》
明代·张泰

黄梅雨里端阳节，燕子帘前解愠风。楚粽叶缠江米白，蜀葵花间海榴红。

六年忧阕清贫日，五月斋居久病中。碧酒香蒲堪细酌，破愁惟少故人同。

作者简介：（1436—1480）苏州府太仓人，字亨父，号沧州。少与同里陆釴、陆容齐名，号称“娄东三凤”。天顺八年进士，授检讨，迁修撰。恬淡自守。诗名亚李东阳，弘治间艺苑皆称李怀麓、张沧州。书法亦翩翩可喜。有《沧州集》。